Diari Oficial de la Generalitat Valenciana


Sumari del DOGV 3238, del 08-05-1998 (1998/3035)

RESOLUCIÓ de 15 d'abril de 1998, de la Universitat de València, per la qual es convoca una oferta pública de tècnic superior d'investigació d'aquest organisme, amb contracte laboral eventual. Projecte: «Work experience as an educational and training strategy: new approaches for the 21st century».
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3238

Data del DOGV
:   08-05-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/3035


Data del document
:   15-04-1998

Organisme emissor
:   Universitat de València

Tipus de document
:   Resolució

RESOLUCIÓ de 15 d'abril de 1998, de la Universitat de València, per la qual es convoca una oferta pública de tècnic superior d'investigació d'aquest organisme, amb contracte laboral eventual. Projecte: «Work experience as an educational and training strategy: new approaches for the 21st century». [1998/Q3035]
  
El Rectorat de la Universitat de València, fent ús de les atribucions que li confereix l'article 18, en relació amb l'article 3.e de la Llei de Reforma Universitària, convoca una oferta pública de tècnic superior d'investigació d'acord amb les bases següents:
  
1. Denominació del lloc de treball
  
Tècnic superior d'investigació.
  
2. Classificació del lloc de treball
  
Grup: A
  
Complement de destinació: 20
  
Complement específic: E 24
  
3. Objecte i període
  
Realitzar una revisió bibliogràfica sobre el tema de la investigació.
  
La durada del contracte serà determinada per la durada del projecte i la disponibilitat de pressupost.
  
4. Jornada de treball
  
37,5 hores setmanals.
  
5. Perfil de la plaça
  
Recerca de documentació relativa al projecte d'investigació.
  
Elaboració d'un catàleg de la documentació en suport informàtic.
  
Selecció de la documentació trobada.
  
6. Requisits dels aspirants
  
Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'accés a determinats sectors de la funció pública de les nacions dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establits per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
Tenir complits els 18 anys el dia en què finalitze el termini de presentació de sol·licituds.
  
Llicenciat en Filosofia i Ciències de l'Educació (Secció de Ciències de l'Educació).
  
No estar inhabilitat per a l'exercici de funcions públiques.
  
No haver estat separat mitjançant expedient disciplinari de qualsevol administració o treball públic.
  
7. Mèrits preferents
  
Coneixements acreditats en anglés escrit i oral.
  
Experiència i/o coneixements acreditats de l'estructura i organització de la formació professional i/o ocupacional.
  
Coneixements acreditats en temes relacionats amb la investigació i pràctiques en empreses, Formació Professional o relacions entre sistemes educatius i productius.
  
Coneixements acreditats en temes relacionats en l'ús d'ordinadors: processadors de textos, bases de dades, correu electrònic, internet, etcètera.
  
8. Sistema selectiu de la plaça
  
Valoració del currículum dels aspirants (d'acord amb el barem que figura a l'annex II).
  
Entrevista amb el tribunal.
  
9. Tribunal
  
El tribunal qualificador és el que figura a l'annex III d'aquesta convocatòria.
  
Els membres del tribunal hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
El president podrà sol·licitar als membres del tribunal una declaració expressa de no trobar-se en les circumstàncies fixades en els articles esmentats.
  
El tribunal resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establits.
  
El procediment d'actuació del tribunal s'ajustarà a cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10. Presentació d'instàncies
  
Les instàncies, juntament amb el currículum, cal presentar-les al Registre de Gerència de la Universitat de València (c/ Antiga Senda de Senent, núm. 11, baix), en el termini de 10 dies des de l'endemà de la publicació d'aquesta resolució.
  
Així mateix, cal presentar certificats compulsats de tots els requisits i mèrits que es fan constar al currículum. El currículum haurà de respectar l'ordre del apartat 7 de la convocatòria.
  
S'ha de presentar també una fotocòpia del document nacional d'identitat.
  
11. Sol·licituds
  
S'haurà d'utilitzar el model que figura a l'annex I d'aquesta convocatòria, que es podrà recollir al Servei d'Investigació de la Universitat de València (c/ Antiga Senda de Senent, 11, 3.ª planta).
  
12. Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats per les persones interessades en els casos i la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 15 d'abril de 1998.- El vicerector de Relacions Exteriors: Francisco Pomer Murgui.
  
ANNEX I
  
Instància
  
Dades personals
  
Primer cognom
  
Segon cognom
  
Nom
  
Data de naixement
  
DNI
  
Telèfon
  
Adreça
  
Localitat/comarca o província
  
Dades del lloc de treball sol·licitat
  
Denominació del lloc de treball: tècnic superior d'investigació. Projecte: «Work experience as an educational and training strategy: new approaches for the 21st century»
  
Classificació: A20 E 24
  
Demane l'admissió en l'oferta pública per cobrir una plaça de tècnic superior d'investigació, convocada per Resolució de data 15 d'abril de 1998.
  
La persona interessada
  
València, ..., d ... de 1998
  
ANNEX II
  
Barem
  
- Experiència professional afí al perfil de la plaça: fins a 1 punt per any treballat, amb un màxim de 5 punts.
  
- Titulació acadèmica superior a la necessària per a accedir a la plaça: de 0 a 0,5 punts.
  
- Idiomes: de 0 a 1 punt.
  
- Altres mèrits afins a la plaça (beques, cursos, etcètera): de 0 a 2 punts.
  
- Entrevista: de 0 a 2 punts. El nombre d'aspirants que hagen de passar a la fase d'entrevista serà determinat pel tribunal que jutge les sol·licituds que es presenten.
  
ANNEX III
  
Tribunal titular
  
President:
  
- José Antonio Benavent Oltra, director del Departament de Didàctica i Organització Escolar.
  
Vocals:
  
- Fernando Marhuenda Fluixá, professor del Departament de Didàctica i Organització Escolar, i director del projecte.
  
- Lucía Echevarría Gil, cap del Servei d'Investigació.
  
- Dos representants del comité d'empresa, a proposta d'aquest òrgan.
  
Tribunal suplent
  
President:
  
- Fernando Roda Salinas, professor del Departament de Didàctica i Organització Escolar.
  
Vocals:
  
- Juan Antonio Aparisi Romero, professor del Departament de Didàctica i Organització Escolar.
  
- Fernando Sánchez Carmen, responsable de la Secció de Gestió de la Investigació.